CELEX: 32016R1058
Language: bg
Date: 2016-06-29 00:00:00
Title: Регламент за изпълнение (ЕС) 2016/1058 на Комисията от 29 юни 2016 година за закриване на тръжната процедура за изкупуване на обезмаслено мляко на прах при публична интервенция, открита с Регламент за изпълнение (ЕС) 2016/826

30.6.2016   
            
            
               BG
            
            
               Официален вестник на Европейския съюз
            
            
               L 173/57
            
         РЕГЛАМЕНТ ЗА ИЗПЪЛНЕНИЕ (ЕС) 2016/1058 НА КОМИСИЯТА
   от 29 юни 2016 година
   за закриване на тръжната процедура за изкупуване на обезмаслено мляко на прах при публична интервенция, открита с Регламент за изпълнение (ЕС) 2016/826
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1370/2013 на Съвета от 16 декември 2013 г. за установяване на мерки за определянето на някои помощи и възстановявания, свързани с общата организация на пазарите на селскостопански продукти (1), и по-специално член 3, параграф 6 от него,
   като има предвид, че:
   
               (1)
            
            
               С Регламент за изпълнение (ЕС) 2016/826 на Комисията (2) бе открита тръжна процедура за изкупуване на обезмаслено мляко на прах, тъй като количественото ограничение от 218 000 тона, определено в член 3, параграф 1, буква в) от Регламент (ЕС) № 1370/2013 за изкупуване на обезмаслено мляко на прах на фиксирана цена при публична интервенция беше превишено.
            
         
               (2)
            
            
               С член 3, параграф 1, втора алинея от Регламент (ЕС) № 1370/2013, вмъкната с Регламент (ЕС) 2016/1042 на Съвета (3), бяха увеличени количествените ограничения, приложими за изкупуването на обезмаслено мляко на прах на фиксирана цена за 2016 година, считано от 30 юни 2016 г.
            
         
               (3)
            
            
               Поради това е целесъобразно да бъде закрита тръжната процедура, открита с Регламент за изпълнение (ЕС) 2016/826, и да се възобнови изкупуването на обезмаслено мляко на прах на фиксирана цена при публична интервенция до достигане на увеличените количествени ограничения.
            
         
               (4)
            
            
               Тъй като интервенционните агенции трябва да уведомят оферентите за закриването на тръжната процедура незабавно след публикуването на настоящия регламент, той следва да влезе в сила в деня на публикуването му в Официален вестник на Европейския съюз,
            
         ПРИЕ НАСТОЯЩИЯ РЕГЛАМЕНТ:
   Член 1
   Закриване на тръжната процедура
   Тръжната процедура, открита с Регламент за изпълнение (ЕС) 2016/826, се закрива.
   Член 2
   Влизане в сила
   Настоящият регламент влиза в сила в деня на публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 29 юни 2016 година.
      
         
            За Комисията,
         
         
            от името на председателя,
         
         Jerzy PLEWA
         
            Генерален директор на генерална дирекция „Земеделие и развитие на селските райони“
         
      
   
   
      (1)  ОВ L 346, 20.12.2013 г., стр. 12.
   
      (2)  Регламент за изпълнение (ЕС) 2016/826 на Комисията от 25 май 2016 г. за закриване на интервенционното изкупуване на обезмаслено мляко на прах на фиксирана цена за интервенционния период, приключващ на 30 септември 2016 г., и за откриване на тръжната процедура за изкупуване (ОВ L 137, 26.5.2016 г., стр. 19).
   
      (3)  Регламент (ЕС) 2016/1042 на Съвета от 24 юни 2016 г. за изменение на Регламент (ЕС) № 1370/2013 за установяване на мерки за определянето на някои помощи и възстановявания, свързани с общата организация на пазарите на селскостопански продукти, по отношение на приложимото количествено ограничение за изкупуване на обезмаслено мляко на прах (ОВ L 170, 29.6.2016 г., стр. 1).